અગાઉ દરેક ઝોનમાં એક-એક કૉલેજને યજમાનપદ અપાતું હતું, પણ આ વખતે એકથી વધારે કૉલેજોને બ્રાન્ચદીઠ યજમાનપદ ફાળવવામાં આવ્યું છે. ગુજરાતભરના વિદ્યાર્થીઓ વધુને વધુ પ્રમાણમાં તેમાં ભાગ લેતા થાય તેના માટે આ વખતે પહેલીવાર દસ કૉલેજોમાં ઝોનલ ટેકફેસ્ટ યોજાઈ રહ્યા છે. ચાલુ વર્ષથી પ્રથમવાર મેનેજમેન્ટના વિદ્યાર્થીઓ માટે પણ સ્પર્ધાઓનું આયોજન કરવામાં આવ્યું છે. ઝોનલ ટેકફેસ્ટમાં આ વખતે કુલ 37 સ્પર્ધાઓ યોજવામાં આવી રહી છે. ઝોનલ અને સેન્ટ્રલ ટેકફેસ્ટ માટેનું ભંડોળ પણ વધારીને રૂ. 60 લાખ કરવામાં આવ્યું છે.